Publication: Magyar Közlöny
Issue: MK-2003-118 (Year: 2003, Number: 118)
Era: 1990-2004
Section: A kézbesítésre vonatkozó 43/1953. (VIII. 20.) MT rendelet végrehajtási utasításának olyan súlyos tartalmi és
Paragraph Index: 536

1. Amennyiben a tértivevényes kézbesítésnél a címzett az iratot kétszeri megkísérlés esetén ténylegesen nem vette át, és a küldemény „nem kereste” jelzéssel érkezett vissza a feladóhoz (bírósághoz vagy más hatósághoz), akkor a postai és perjogi szabályok szerint az ötödik munkanapon az iratot kézbesítettnek kell tekinteni. Ez kétségkívül jogi vélelemnek minõsül, azonban e vélelem hiányában bármely címzett bármilyen bírósági vagy hatósági eljárást tetszése vagy érdekei szerint, avagy akár önhibáján kívül is, megakadályozhat, megnehezíthet, meghiúsíthat, pusztán passzív magatartásával. A vélelem tehát azt jelenti, hogy a „nem kereste” viszszajelzés esetén a bíróság (hatóság) alkalmazhatja mindazon jogkövetkezményeket, amelyek egyébként a tényleges kézbesítéshez fûzõdnek. E vélelem hiányában a bíróságok és más hatóságok mûködése lehetetlenné válna, az igazságszolgáltatás és a közigazgatás teljesen megbénulna. A kézbesítési vélelem jogintézménye tehát összhangban áll az Alkotmány 2. § (1) bekezdésében foglalt jogállamiságból levezethetõ jogbiztonság követelményével.

Source: https://magyarkozlony.hu/hivatalos-lapok/e77cf615bc436b71ac7eca58dfc0b8bbb798d201/dokumentumok/b09cbea85d60b6cc0b4004815c23f695daa3c119/letoltes